# **DECIZIA ETAPEI DE ÎNCADRARE**

## Nr. draft din 9.02.2022

Ca urmare a solicitării de emitere a acordului de mediu adresate de **DEER SA Sucursala Cluj-Napoca**, cu sediul în Cluj-Napoca, str Ilie Macelaru nr.28A, județul Cluj, înregistrată la APM Cluj cu nr. 24976/6.11.2019, în baza:

* + Legii nr. 292/ 2018 privind evaluarea impactului anumitor proiecte publice şi private asupra mediului,
  + Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/ 2011, cu modificările și completările ulterioare,
  + Legii apelor nr. 107/1996, cu modificările și completările ulterioare, art. 48 și 54 (lucrările care se construiesc pe ape sau au legătură cu apele),
  + Completarilor depuse ulterior la A.P.M. Cluj cu nr. 6157/11.03.2020, 10817/6.05.2020, 17617/10.08.2020, 18020/17.08.2020, 18147/18.08.2020, 19101/2.09.2020, 19644/10.09.2020, 19647/11.09.2020, 537/10.01.2022

**Agentia pentru Protectia Mediului Cluj** decide, ca urmare a consultărilor desfăşurate în cadrul şedinţei Comisiei de Analiză Tehnică din data de 29.09.2020 organizată la sediul APM Cluj, a punctelor de vedere transmise de membrii CAT, că proiectul **“*Electrificarea zonei Valea Garboului”*** , propus a fi amplasat în Floresti, str Valea Garboului, județul Cluj, **se supune evaluării** **impactului asupra mediului.**

**Justificarea prezentei decizii:**

1. **Motivele pe baza cărora s-a stabilit necesitatea efectuării evaluării impactului asupra mediului sunt următoarele:**

* Proiectul propus intră sub incidenţa **Legii 292/ 2018** privind evaluarea impactului anumitor proiecte publice şi private asupra mediului, fiind încadrat în **anexa nr. II**., punctul 13. a) – *„Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului”*;
* Decizia s-a luat în baza informaţiilor furnizate de către titular şi a criteriilor de selecţie prevăzute în anexa 3 din Legea 292/ 2018 privind evaluarea impactului anumitor proiecte publice şi private asupra mediului (caracteristicile proiectului, amplasarea proiectului, tipurile şi caracteristicile impactului potenţial);
* Conform Certificatului de urbanism nr. 764/29.08.2019, amplasamentul studiat este situate in intravilanul comunei Floresti- zona de locuinte si functiuni complementare.
* Sunt prevăzute lucrari care ar putea afecta calitatea sau integritatea mediul înconjurător, amplasamentul fiind inclus partial in Situl Natura 2000 ROSCI 0074 Făgetul Clujului – Valea Morii;
* Proiectul presupune generarea de deşeuri rezultate în urma lucrărilor de execuție a proiectului
* Proiectul implică utilizarea resurselor naturale;
* Proiectul presupune emisii de poluanţi in atmosfera, zgomot si alte surse de disconfortgenerate prin funcţionarea utilajelor specifice în perioada lucrărilor de execuţie care vor avea un impact local şi temporar;

**II. Motivele pe baza cărora s-a stabilit necesitatea efectuării evaluării adecvate, sunt urmatoarele:**

* Proiectul se încadrează în prevederile art. 28 din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/ 2011, cu modificările și completările ulterioare;
* Dezvoltările conexe ulterioare pot duce la afectarea ariei naturale protejate de interes comunitar;
* În imediata apropiere a proiectului există habitate naturale şi specii sălbatice de interes comunitar ce pot fi afectate de implementarea proiectului;
* Proiectul poate avea influenţă directă asupra ariei naturale protejate de interes comunitar prin emisii în aer, perturbare prin zgomot sau lumină, poluare atmosferică.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă in conformitate cu Decizia SEICA nr. 111/CJ/26.10.2021 emisa de catre SGA Somes Tisa sunt următoarele:**

* Proiectul nu are impact asupra corpurilor de apa, ABA Somes Tisa SGA Cluj a emis Avizul de gospodarire a apelor nr. 124/CJ/15.12.2021

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/ 2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/ 2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/ 2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

|  |  |
| --- | --- |
| **DIRECTOR EXECUTIV,**  **Adina SOCACIU** | |
| **Şef Serviciu AAA,**  **ing. Anca CÎMPEAN**  **Întocmit,**  **ing. Dumitru ULIESAN**  9.02.2022 11:30 | | **Şef Serviciu CFM,**  **dr. biolog Paul BELDEAN**  **Întocmit,**  **Cons. Romina PAUL** | |